CELEX: C2007/155/34
Language: sk
Date: 2007-07-07 00:00:00
Title: Vec C-250/07: Žaloba podaná 24. mája 2007 – Komisia Európskych spoločenstiev/Helénska republika

7.7.2007   
            
            
               SK
            
            
               Úradný vestník Európskej únie
            
            
               C 155/17
            
         Žaloba podaná 24. mája 2007 – Komisia Európskych spoločenstiev/Helénska republika
   (Vec C-250/07)
   (2007/C 155/34)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: M. Patakià a D. Kukovec, splnomocnení zástupcovia)
   
      Žalovaná: Helénska republika
   Návrhy žalobkyne
   
               —
            
            
               určiť, že Helénska republika si tým, že neuverejnila najskôr oznámenie o vyhlásení zadávacieho konania a tým, že neodôvodnene oneskorene odpovedala na žiadosti sťažovateľa odôvodniť odmietnutie jeho ponuky, nesplnila povinnosti týkajúce sa vyhlásenia zadávacieho konania pred začatím predkladania ponúk, ktoré jej vyplývajú z článku 20 ods. 2 smernice 93/38/EHS (1) zo 14. júna 1993 o koordinácii postupov verejného obstarávania subjektov pôsobiacich vo vodnom, energickom, dopravnom a telekomunikačnom sektore, a povinnosti, ktoré jej vyplývajú z článku 41 ods. 4 smernice 93/38/EHS,
            
         
               —
            
            
               zaviazať Helénsku republiku na náhradu trov konania.
            
         Žalobné dôvody a hlavné tvrdenia
   Komisia obdržala sťažnosť týkajúcu sa nezrovnalostí, ktoré sa vyskytli počas zadávacieho konania, ktoré vyhlásil Dimosia Epikhirisi Ilektrismou (verejný podnik pre elektrickú energiu, „DEI“) na štúdiu, dodanie, prepravu, montáž a sprevádzkovanie dvoch jednotiek na výrobu elektrickej energie pre elektrickú centrálu v Atherinolakkos na Kréte.
   Komisia tvrdí, že DEI neuverejnila oznámenie o vyhlásení zadávacieho konania v rozpore s článkom 20 ods. 2 písm. a) smernice 93/38/EHS, ktorý upravuje výnimky v prípade, že sú splnené podmienky, ktoré sa majú vykladať reštriktívne. Komisia osobitne tvrdí, že DEI nesprávne vykladá pojem „vhodné ponuky“ a predpoklad, že „pôvodné podmienky objednávky neboli podstatne zmenené“ na účely odôvodnenia uplatnenia výnimky na základe vyššie uvedeného ustanovenia.
   Komisia takisto tvrdí, že v prejednávanej veci sa nie je možné odvolávať na striktnú nevyhnutnosť a extrémnu naliehavosť alebo nepredvídané udalosti v zmysle článku 20 ods. 2 písm. d), pretože ich DEI neodôvodnila.
   Nakoniec, s ohľadom na judikatúru Súdneho dvora, Komisia tvrdí, že prišlo k významnému oneskoreniu týkajúcemu sa oznámenia dôvodov odmietnutia ponuky žalobcu v rozpore s článkom 21 ods. 4 smernice 93/38/EHS.
   Následne Komisia tvrdí, že Helénska republika si nesplnila povinnosti, ktoré jej vyplývajú z článku 20 ods. 2 a článku 41 ods. 4 smernice 93/38/EHS.
   
      (1)  Ú. v. ES L 199, 9.8.1993, s. 84; Mim. vyd. 06/002, s. 194.